Heropening van skole: Skoolgaan is goed vir kinders - Corona Krisissentrum
Tuis / COVID-19 / Heropening van skole: Skoolgaan is goed vir kinders
Heropening van skole: Skoolgaan is goed vir kinders
Wednesday | 20 May | 2020
Die Skoleondersteuningssentrum (SOS) verwelkom die aankondiging van minister Angie Motshekga dat leerders regoor die land wel op 1 Junie moet begin terugkeer skool toe.
Om aan te dring dat skoolbeheerliggame toegelaat word om te besluit wanneer hul skole gereed is om onderrig te hervat het die SOS 'n formele skrywe aan die minister van Basiese Onderwys sowel as die minister van Maatskaplike Ontwikkeling gerig.
Baie skole het verlede week reeds aangetoon dat hulle alle gesondheidsmaatreëls in plek het om kontakonderrig geleidelik te hervat.
Die SOS se veilige terugkeerplan vir skole, wat in samewerking met skoolhoofde en kundiges opgestel is, kan pasgemaak word vir elke skool se omstandighede n.a.v. gesondheidswetgewing en beste praktyke wat in ander lande suksesvol was. Dit sal verseker dat leerders en onderwyspersoneel se gesondheid vooropgestel word, en dit moontlik maak vir om onderrig veilig en gesond hervat te word. Klik hier om die plan te sien.
Die SOS se aanlyn leerplatform, Die Wolkskool, het hul gratis diens aan skole uitgebrei deur nuwe funksionaliteite bekend te stel om onderwysers te ondersteun met aanlyn onderrig, terwyl alle leerders steeds nie kan terugkeer skool toe nie.